**Priamy marketing prostredníctvom elektronickej pošty**

**NEWSLETTER**

**Účel spracúvania osobných údajov:**

Osobné údaje sa spracúvajú na účely šírenia reklamy, doručovania reklamných správ, propagačných materiálov a obchodných ponúk, na účely priameho marketingu prostredníctvom elektronickej pošty s cieľom poskytovania informácií o nových tovaroch, službách, akciách a novinkách Prevádzkovateľa, a tým podporiť ich predajnosť. Tento účel zahŕňa:

* Zasielanie e-mailov s marketingovým obsahom, ktoré informujú o nových tovaroch, službách, akciách a novinkách Prevádzkovateľa.
* Spracúvanie e-mailovej adresy v marketingovej databáze na vyššie uvedené účely získanej v súlade s právnymi predpismi.
* Automatizované spracovanie e-mailových adries v rámci newsletter pluginu, bez profilovania obsahu správ na individuálneho príjemcu.
* Zasielanie automatických potvrdení o prihlásení a odhlásení z newslettera a informovanie dotknutej osoby o zmene jej nastavení odberu.

**Dotknuté osoby alebo kategória dotknutých osôb:**

Príjemca elektronickej pošty – fyzická osoba, ktorej sú zasielané marketingové newslettery, reklamné správy, propagačné materiály a obchodné ponuky na základe jej predchádzajúceho **súhlasu** alebo **vyžiadania**, v súlade s platnými právnymi predpismi.

**Kategória osobných údajov:**

**Bežné osobné údaje** (údaje potrebné na zasielanie newsletterov a preukázanie súhlasu).

**Zoznam alebo rozsah osobných údajov:**

* E-mailová adresa – ak obsahuje osobný údaj a umožňuje priamu identifikáciu dotknutej osoby alebo je jednoznačne priraditeľná ku konkrétnej fyzickej osobe.
* Dátum udelenia súhlasu na odber newslettera.
* Dátum odhlásenia z odberu newslettera.
* Dátum odvolania súhlasu so spracúvaním osobných údajov.
* Kategória príjemcu (zákazník / nezákazník).

**Právny základ spracúvania osobných údajov:**

**Zákonnosť spracúvania osobných údajov:**

Osobné údaje sa spracúvajú na základe **článku 6 ods. 1 písm. a)** Nariadenia Európskeho Parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) **súhlas dotknutej osoby.**

Spracúvanie je vykonávané v súlade s platnými právnymi predpismi:

* Zákon o reklame (§ 3 ods. 3 zákon č. 147/2001 Z. z. v platnom znení).
* Zákon o elektronickom obchode (§ 4 ods. 6 zákon č. 22/2004 Z. z. v platnom znení).
* Zákon o elektronických komunikáciách (§ 116 ods. 3 zákon č. 452/2021 Z. z. v platnom znení).
* Zákon č. 18/2018 Z. z. o ochrane osobných údajov,
* Všeobecné nariadenie o ochrane údajov (GDPR).

**Zákonná povinnosť spracúvania osobných údajov:**

Spracúvanie osobných údajov na základe osobitného právneho predpisu sa nevykonáva.

**Príjemcovia alebo kategórie príjemcov, ktorým budú osobné údaje poskytnuté:**

**Poskytovateľ e-mailových služieb** (*Sprostredkovateľ podľa čl. 28 GDPR*)

* Správa e-mailových služieb pre prevádzkovateľa, hosting elektronického obchodu, zálohovanie dát.

**Poskytovateľ hostingu a technickej správy webovej stránky** (*Sprostredkovateľ podľa čl. 28 GDPR*)

* Zabezpečenie webového servera, na ktorom je prevádzkovaná webová stránka vrátane databázy e-shopu a newsletterového modulu.

**Správca e-shopu a marketingových aktivít** (*Sprostredkovateľ podľa čl. 28 GDPR*)

* Poskytovanie služieb súvisiacich so správou e-shopu a marketingových aktivít prevádzkovateľa.

**Iný oprávnený subjekt:**

Oprávnený subjekt podľa § 13 ods. 1 písm. c) zákona č. 18/2018 Z. z. o ochrane osobných údajov a GDPR, zahŕňa:

* **Kontrolné a dozorné orgány:** Orgány, vrátane Úradu na ochranu osobných údajov, ktoré môžu vyžadovať prístup k osobným údajom pre kontrolné a dozorné úlohy.
* **Súdy a orgány trestného konania:** Majú prístup k osobným údajom v rozsahu potrebnom pre vyšetrovania, súdne konania a právne procesy.
* **Slovenská obchodná inšpekcia:** Orgán dozoru nad spotrebiteľskou legislatívou, oprávnený vykonávať kontrolu osobných údajov.
* **Iné zákonom oprávnené subjekty:** Štátne a verejné inštitúcie s právomocou spracúvať osobné údaje na základe zákona, ako napr. daňové úrady a sociálne zabezpečenia.

**- do tretích krajín:** osobné údaje nie sú poskytované do tretích krajín.

**- do medzinárodných organizácií:** osobné údaje nie sú poskytované do medzinárodných organizácií.

**Zverejňovanie osobných údajov:**

Prevádzkovateľ osobné údaje nezverejňuje.

**Oprávnený záujem prevádzkovateľa (podľa čl. 6 ods. 1 písm. f) GDPR):**

Prevádzkovateľ spracúvanie osobných údajov na základe oprávnených záujmov nevykonáva.

**Doba spracúvania osobných údajov na účely priameho marketingu:**

Osobné údaje budú spracúvané **do odvolania súhlasu alebo maximálne 5 rokov od jeho udelenia**, ak nebude predtým odvolaný.

Po odvolaní súhlasu bude e-mailová adresa **vyradená z marketingovej databázy používanej** na aktívne zasielanie newsletterov.

**Uchovávanie záznamu o udelení súhlasu v súlade so ZEK:**

Aj keď prevádzkovateľ ukončí spracúvanie osobných údajov na marketingové účely, v súlade s § 116 ods. 3 Zákona o elektronických komunikáciách (ZEK) je povinný uchovávať dôkaz o udelení súhlasu so zasielaním marketingových e-mailov po dobu 4 rokov od jeho odvolania, a to **výlučne na účely preukázania oprávnenosti spracúvania osobných údajov v minulosti**.

Záznam o udelení súhlasu obsahuje tieto údaje:

* E-mailová adresa dotknutej osoby
* Dátum a čas udelenia súhlasu
* IP adresa zariadenia, z ktorého bol súhlas udelený (ak sa zaznamenáva)
* Dátum a čas odvolania súhlas
* Spôsob odvolania súhlasu (odhlasovací odkaz, e-mailová žiadosť, iný spôsob)

Po uplynutí 4-ročnej lehoty budú všetky osobné údaje spojené s uchovávaním súhlasu bezpečne vymazané alebo anonymizované, pokiaľ právne predpisy neustanovujú dlhšiu dobu uchovávania.

**Prevádzkovateľ sa zaväzuje dodržiavať zásady spracúvania osobných údajov, ktoré zahŕňajú:**

* Osobné údaje poskytnuté dotknutou osobou budú spracúvané iba v rozsahu nevyhnutnom na dosiahnutie stanovených účelov. V prípade, že účel spracúvania osobných údajov odpadne, tieto údaje budú bezodkladne vymazané.
* Prevádzkovateľ pravidelne reviduje uchovávané osobné údaje, aby zabezpečil, že ich uchovávanie je naďalej opodstatnené. Údaje, ktoré už nie sú potrebné alebo ktorých doba uchovávania uplynula, budú bezpečne vymazané alebo anonymizované.
* Dotknutá osoba bude informovaná o novom účele a právnom základe spracúvania osobných údajov, ak dôjde k zmene pôvodne stanoveného účelu. Tým sa zabezpečí, že všetky zmeny v spracúvaní údajov budú pre dotknuté osoby plne transparentné.
* Osobné údaje budú spracúvané len na vymedzený a oprávnený účel a nebudú ďalej spracúvané spôsobom nezlučiteľným s týmto účelom.
* Osobné údaje musia byť správne a aktualizované. Prevádzkovateľ zabezpečí opravu nesprávnych údajov bezodkladne po tom, čo sa o nesprávnosti dozvie.
* Osobné údaje budú chránené pred neoprávneným prístupom, spracovaním, zničením alebo stratou. Prevádzkovateľ je povinný nahlásiť závažné incidenty príslušnému úradu.
* Prevádzkovateľ je zodpovedný za dodržiavanie zásad spracúvania osobných údajov a musí byť schopný preukázať súlad s týmito zásadami na požiadanie úradu.

**Technické a organizačné bezpečnostné opatrenia:**

Prevádzkovateľ implementoval rozsiahle organizačné a technické opatrenia na ochranu osobných údajov, ktoré sú detailne zdokumentované v interných predpisoch. Tieto opatrenia pokrývajú fyzickú a objektovú bezpečnosť, informačnú bezpečnosť, šifrovú ochranu informácií, personálnu a administratívnu bezpečnosť, ako aj ochranu citlivých informácií. Sú navrhnuté tak, aby efektívne predchádzali neoprávnenému prístupu a zabezpečovali komplexnú ochranu osobných údajov v rámci organizácie. Realizácia týchto opatrení sa riadi presne definovanými právomocami a povinnosťami, ktoré sú uvedené v bezpečnostnej politike prevádzkovateľa.

**Poučenie o forme požiadavky na poskytnutie osobných údajov od dotknutých osôb:**

Poskytovanie osobných údajov na základe súhlasu je dobrovoľné. Dotknutá osoba nie je povinná poskytnúť svoje osobné údaje. V prípade ich neposkytnutia Prevádzkovateľ nebude schopný zasielať newslettery a poskytovať ďalšie marketingové informácie a ponuky.

**Informácie o existencii automatizovaného individuálneho rozhodovania vrátane profilovania:**

Prevádzkovateľ vyhlasuje, že na základe poskytnutých osobných údajov nedochádza k automatizovanému individuálnemu rozhodovaniu vrátane profilovania.

**Zdroj osobných údajov:**

Osobné údaje sú získané priamo od dotknutej osoby.

**Práva dotknutej osoby:**

**Právo odvolať súhlas** – možnosť kedykoľvek odvolať svoj súhlas so spracúvaním osobných údajov. Odvolanie súhlasu však nemá vplyv na zákonnosť spracúvania založeného na súhlase pred jeho odvolaním.

**Právo na prístup** – získať potvrdenie o spracúvaní údajov a prístup k nim.

**Právo na opravu** – opraviť nepresné alebo doplniť neúplné údaje.

**Právo na vymazanie** (právo byť zabudnutý) – požiadať o vymazanie údajov, okrem prípadov, keď sú osobné údaje povinne archivované.

**Právo na obmedzenie spracúvania** – požiadať o obmedzenie spracúvania údajov v určitých situáciách.

**Právo na prenosnosť údajov** – toto právo nemá dotknutá osoba pri právnom základe spracúvania podľa čl. 6 ods. 1 písm. c) GDPR, a taktiež pri právnom základe podľa čl. 6 ods. 1 písm. f) GDPR.

**Právo podať sťažnosť** – podať sťažnosť dozornému orgánu, ak sa domnieva, že spracovanie osobných údajov je v rozpore s GDPR.

**Dotknutá osoba má právo kedykoľvek podať námietku** proti spracúvaniu osobných údajov založenom na čl. 6 ods. 1 písm. f) (oprávnenom záujme Prevádzkovateľa), z dôvodov súvisiacich s jej konkrétnou situáciou. Prevádzkovateľ musí preukázať nevyhnutné závažné oprávnené dôvody pre spracúvanie, ktoré prevažujú nad záujmami, právami a slobodami dotknutej osoby, alebo dôvody na uplatnenie právnych nárokov.

**Odvolanie súhlasu so spracúvaním osobných údajov je možné nasledujúcimi spôsobmi:**

* Využitím odkazu na odhlásenie zasielaného v každom e-mailovom spravodajcovi.
* Kontaktovaním našej zákazníckej podpory, buď písomne alebo elektronicky na kontaktné údaje Prevádzkovateľa.
* Zákazníci s existujúcim účtom môžu zrušiť odber newslettera priamo v nastaveniach svojho zákazníckeho účtu.

**Vaše právo si môžete uplatniť u nás kedykoľvek**, a to písomnou formou alebo elektronicky doručením vašej žiadosti na uvedené kontaktné údaje.