**Nákup tovaru prostredníctvom elektronického obchodu**

**Účel spracúvania osobných údajov:**

1. Objednanie, predaj a dodanie tovaru zákazníkovi s využitím elektronického obchodu.
2. Plnenie zmluvných a zákonných povinností v súvislosti s objednaním, predajom a dodanie zakúpeného tovaru dotknutej osobe prostredníctvom elektronického obchodu.
3. Objednanie, predaj a dodanie tovaru s využitím elektronického obchodu v prospech inej osoby.
4. Realizácia platby za tovar zakúpený prostredníctvom elektronického obchodu na základe zmluvy so zákazníkom a zaslanie potvrdenia o platbe.
5. Zaslanie elektronického potvrdenia objednávky a informovanie o zmene stavu objednávky.
6. Poskytnutie údajov prepravcovi za účelom dodania zakúpeného tovaru zákazníkovi na základe jeho vlastného výberu tejto služby priamo v prostredí e-shopu.
7. Poskytovanie telefonickej a e-mailovej podpory zákazníkom v súvislosti s objednaným tovarom.

**Dotknuté osoby alebo kategória dotknutých osôb:**

1. Zákazník (spotrebiteľ).
2. Zákazník (spotrebiteľ).
3. Príjemca zásielky - fyzická osoba, v prospech ktorej bol tovar objednaný.
4. Zákazník (spotrebiteľ).
5. Zákazník (spotrebiteľ).
6. Zákazník (spotrebiteľ).
7. Zákazník (spotrebiteľ).

**Kategória osobných údajov:**

Bežné osobné údaje.

**Zoznam alebo rozsah osobných údajov:**

1. Meno, priezvisko, adresa pre doručenie, informácia o objednanom tovare, telefónne číslo, e-mailová adresa.
2. Meno, priezvisko, adresa pre doručenie, informácia o objednanom tovare, telefónne číslo, e-mailová adresa.
3. Meno, priezvisko, adresa pre doručenie, informácia o objednanom tovare, telefónne číslo, e-mailová adresa
4. Meno a priezvisko (ak je potrebné pre platbu), suma platby , dátum a čas platby, e-mailová adresa (*e-mail sa používa iba na zaslanie potvrdenia o platbe, nie na fakturáciu*).
5. E-mailová adresa.
6. Meno, priezvisko, adresa pre doručenie, telefónne číslo, e-mailová adresa.
7. Meno, priezvisko, telefónne číslo, e-mailová adresa, údaje o objednanom tovare, história objednávok (spracúva sa iba v nevyhnutnej miere na vybavenie dopytu zákazníka).

**Právny základ spracúvania osobných údajov:**

**Zákonnosť spracúvania osobných údajov:**

**Plnenie zmluvy** – čl. 6 ods. 1 písm. b) GDPR. Spracúvanie osobných údajov je nevyhnutné na uzatvorenie a plnenie kúpno-predajnej zmluvy uzatvorenej na diaľku medzi zákazníkom a prevádzkovateľom e-shopu, vrátane realizácie objednávky a jej doručenia.

**Splnenie zákonnej povinnosti** – čl. 6 ods. 1 písm. c) GDPR. Spracúvanie je nevyhnutné na splnenie povinností vyplývajúcich z právnych predpisov.

**Súhlas dotknutej osoby** – čl. 6 ods. 1 písm. a) GDPR. V prípade poskytnutia osobných údajov prepravcovi za účelom doručenia tovaru je právnym základom súhlas zákazníka, ktorý ho udeľuje pri výbere spôsobu doručenia v e-shope. Zákazník má možnosť voľby doručovateľa a môže sa rozhodnúť aj pre osobný odber, pri ktorom spracúvanie údajov na tento účel nie je potrebné.

**Oprávnený záujem prevádzkovateľa** – čl. 6 ods. 1 písm. f) GDPR. Oprávnený záujem prevádzkovateľa spočíva v zabezpečení úspešného doručenia objednaného tovaru správnemu príjemcovi, čím sa napĺňajú záväzky voči zákazníkovi, ktorý objednávku zadal. Zároveň tým predchádza reklamáciám a sporom ohľadom doručenia a plnenia zmluvy.

**Zákonná povinnosť spracúvania osobných údajov:**

* Zákon č. 22/2004 Z. z. Zákon o elektronickom obchode,
* Zákon č.452/2021 Z. z. Zákon o elektronických komunikáciách,
* Zákon č. 108/2024 Z. z. Zákon o ochrane spotrebiteľa a o zmene a doplnení niektorých zákonov,
* Zákon č. 40/1964 Zb., Občiansky zákonník,
* Zákon č. 513/1991 Zb. Obchodný zákonník.

**Príjemcovia alebo kategória príjemcov, ktorým budú osobné údaje poskytnuté:**

#### **Sprostredkovatelia podľa čl. 28 GDPR**

#### **Poskytovatelia IT služieb -** Správa serverov, údržba e-shopu, webhosting, bezpečnostné zálohy a ďalšie IT služby súvisiace s prevádzkou elektronického obchodu.

#### **Poskytovateľ webhostingu a platformy e-mailovú komunikáciu.**

#### **Poskytovateľ účtovného a fakturačného softvéru.**

#### **Poskytovateľ účtovných a ekonomických služieb.**

#### **Poskytovatelia kuriérskych služieb a služieb výdajných miest.**

#### **Samostatný prevádzkovateľ**

#### **Poskytovateľ bankových služieb a platobných transakcií.**

**Iný oprávnený subjekt:**

Oprávnený subjekt podľa § 13 ods. 1 písm. c) zákona č. 18/2018 Z. z. o ochrane osobných údajov a GDPR, zahŕňa:

* **Kontrolné a dozorné orgány:** Orgány, vrátane Úradu na ochranu osobných údajov, ktoré môžu vyžadovať prístup k osobným údajom pre kontrolné a dozorné úlohy.
* **Súdy a orgány trestného konania:** Majú prístup k osobným údajom v rozsahu potrebnom pre vyšetrovania, súdne konania a právne procesy.
* **Slovenská obchodná inšpekcia:** Orgán dozoru nad spotrebiteľskou legislatívou, oprávnený vykonávať kontrolu osobných údajov.
* **Iné zákonom oprávnené subjekty:** Štátne a verejné inštitúcie s právomocou spracúvať osobné údaje na základe zákona, ako napr. daňové úrady a sociálne zabezpečenia.

**Prenos do tretích krajín:**

Osobné údaje nie sú poskytované do tretích krajín.

**Prenos do medzinárodných organizácií:**

Osobné údaje nie sú poskytované do medzinárodných organizácií.

**Zverejňovanie osobných údajov:**

Prevádzkovateľ osobné údaje nezverejňuje.

**Doba uchovávania osobných údajov/ kritérium jej určenia:**

Osobné údaje sú uchovávané po dobu nevyhnutnú na splnenie účelu spracúvania, pričom doba uchovávania je určená nasledovne:

a) Po dobu trvania zmluvného vzťahu, t. j. do splnenia všetkých povinností vyplývajúcich z kúpno-predajnej zmluvy uzatvorenej na diaľku, vrátane lehoty na odstúpenie od zmluvy.

b) Po dobu trvania zmluvného vzťahu, t. j. do splnenia všetkých povinností vyplývajúcich z kúpno-predajnej zmluvy uzatvorenej na diaľku, vrátane lehoty na odstúpenie od zmluvy. Po uplynutí tejto doby sa spracúvanie údajov ukončí, s výnimkou údajov nevyhnutných na splnenie zákonných povinností prevádzkovateľa.

c) Po dobu nevyhnutnú na zabezpečenie doručenia zásielky.

d) Po dobu trvania zmluvného vzťahu, t. j. do splnenia všetkých povinností vyplývajúcich z kúpno-predajnej zmluvy uzatvorenej na diaľku, vrátane lehoty na odstúpenie od zmluvy.

e) Po dobu trvania zmluvného vzťahu, t. j. do splnenia všetkých povinností vyplývajúcich z kúpno-predajnej zmluvy uzatvorenej na diaľku, vrátane lehoty na odstúpenie od zmluvy.

f) Po dobu nevyhnutnú na poskytnutie údajov prepravcovi, t. j. do momentu ich odovzdania zvolenému prepravcovi alebo do odvolania súhlasu, podľa toho, čo nastane skôr.

g) Po dobu nevyhnutnú na poskytnutie zákazníckej podpory v súvislosti s objednávkou, maximálne však po dobu trvania zmluvného vzťahu.

Prevádzkovateľ uchováva osobné údaje dotknutých osôb počas doby určenej v súlade s platnými právnymi predpismi vrátane zákona č. 395/2002 Z. z. o archívoch a registratúrach a interného registratúrneho plánu (ak sa na spracúvané údaje vzťahuje). Osobné údaje, ktoré nie sú súčasťou registratúrnych záznamov, sú po naplnení účelu spracúvania bezodkladne zlikvidované.

Ak by bolo potrebné údaje spracúvať na iný účel alebo dlhšie, prevádzkovateľ zabezpečí, aby dotknutá osoba bola o tom vopred informovaná v súlade s článkom 13 alebo 14 GDPR.

**Prevádzkovateľ sa zaväzuje dodržiavať zásady spracúvania osobných údajov, ktoré zahŕňajú:**

* Osobné údaje poskytnuté dotknutou osobou budú spracúvané iba v rozsahu nevyhnutnom na dosiahnutie stanovených účelov. V prípade, že účel spracúvania osobných údajov odpadne, tieto údaje budú bezodkladne vymazané.
* Prevádzkovateľ pravidelne reviduje uchovávané osobné údaje, aby zabezpečil, že ich uchovávanie je naďalej opodstatnené. Údaje, ktoré už nie sú potrebné alebo ktorých doba uchovávania uplynula, budú bezpečne vymazané alebo anonymizované.
* Dotknutá osoba bude informovaná o novom účele a právnom základe spracúvania osobných údajov, ak dôjde k zmene pôvodne stanoveného účelu. Tým sa zabezpečí, že všetky zmeny v spracúvaní údajov budú pre dotknuté osoby plne transparentné.
* Osobné údaje budú spracúvané len na vymedzený a oprávnený účel a nebudú ďalej spracúvané spôsobom nezlučiteľným s týmto účelom.
* Osobné údaje musia byť správne a aktualizované. Prevádzkovateľ zabezpečí opravu nesprávnych údajov bezodkladne po tom, čo sa o nesprávnosti dozvie.
* Osobné údaje budú chránené pred neoprávneným prístupom, spracovaním, zničením alebo stratou. Prevádzkovateľ je povinný nahlásiť závažné incidenty príslušnému úradu.
* Prevádzkovateľ je zodpovedný za dodržiavanie zásad spracúvania osobných údajov a musí byť schopný preukázať súlad s týmito zásadami na požiadanie úradu.

**Technické a organizačné bezpečnostné opatrenia:**

Prevádzkovateľ implementoval rozsiahle organizačné a technické opatrenia na ochranu osobných údajov, ktoré sú detailne zdokumentované v interných predpisoch. Tieto opatrenia pokrývajú fyzickú a objektovú bezpečnosť, informačnú bezpečnosť, šifrovú ochranu informácií, personálnu a administratívnu bezpečnosť, ako aj ochranu citlivých informácií. Sú navrhnuté tak, aby efektívne predchádzali neoprávnenému prístupu a zabezpečovali komplexnú ochranu osobných údajov v rámci organizácie. Realizácia týchto opatrení sa riadi presne definovanými právomocami a povinnosťami, ktoré sú uvedené v bezpečnostnej politike prevádzkovateľa.

**Poučenie o forme požiadavky na poskytnutie osobných údajov od dotknutých osôb:**

Poskytovanie osobných údajov je **zmluvnou aj zákonnou požiadavkou**. Dotknutá osoba je povinná poskytnúť osobné údaje, keďže ich spracovanie je nevyhnutné na uzatvorenie a plnenie kúpno-predajnej zmluvy a na splnenie zákonných povinností prevádzkovateľa, ktoré mu vyplývajú zo všeobecne záväzných právnych predpisov. Neposkytnutie týchto údajov znemožní uzatvorenie zmluvy a doručenie objednaného tovaru.

Poskytovanie osobných údajov **na základe oprávneného záujmu** prevádzkovateľa e-shopu nie je zákonnou ani zmluvnou požiadavkou, avšak je nevyhnutné na efektívne zabezpečenie určitých procesov, ako je doručenie tovaru tretej osobe v prospech zákazníka. Neposkytnutie osobných údajov na tento účel môže viesť k nemožnosti doručenia zásielky správnemu príjemcovi, čím by sa narušilo plnenie záväzkov voči zákazníkovi.

Poskytovanie osobných údajov **na základe súhlasu dotknutej osoby** je dobrovoľné. Ak dotknutá osoba súhlas neposkytne, nebude možné zaslať jej osobné údaje prepravcovi na účely doručenia tovaru, ak si túto službu sama vybrala v rámci procesu objednávky v e-shope. Zákazník však vždy disponuje alternatívnou možnosťou prevzatia tovaru, ako je osobný odber.

**Informácie o existencii automatizovaného individuálneho rozhodovania vrátane profilovania:**

Prevádzkovateľ vyhlasuje, že na základe poskytnutých osobných údajov nedochádza k automatizovanému individuálnemu rozhodovaniu vrátane profilovania.

**Zdroj osobných údajov:**

Osobné údaje sú získavané priamo od dotknutej osoby – zákazníka (spotrebiteľa) pri procese objednávky v e-shope alebo pri kontaktovaní zákazníckej podpory. Osobné údaje môže poskytnúť aj iná osoba v prípade, že objednávka je realizovaná v prospech tretej osoby (príjemcu zásielky). V takom prípade sa predpokladá, že objednávajúca osoba má oprávnenie poskytnúť údaje príjemcu.

Osobné údaje sú spracúvané výhradne na účely súvisiace s objednávkou a doručením tovaru, v súlade s právnymi základmi uvedenými v zázname spracovateľských činností.

**Práva dotknutej osoby:**

**Právo odvolať súhlas** – Dotknutá osoba môže kedykoľvek odvolať svoj súhlas so spracúvaním osobných údajov. Odvolanie súhlasu nemá vplyv na zákonnosť spracúvania vykonaného pred jeho odvolaním.

**Právo na prístup** – získať potvrdenie o spracovaní údajov a prístup k nim.

**Právo na opravu** – opraviť nepresné alebo doplniť neúplné údaje.

**Právo na vymazanie** (právo byť zabudnutý) - požiadať o vymazanie údajov, okrem prípadov, keď sú osobné údaje povinne archivované.

**Právo na obmedzenie spracúvania** – požiadať o obmedzenie spracúvania údajov v určitých situáciách.

**Právo na prenosnosť údajov** – získať a preniesť údaje inému prevádzkovateľovi, ak sú osobné údaje spracúvané automatizovane na základe súhlasu alebo zmluvy (čl. 6 ods. 1 písm. b) GDPR). Toto právo nemá dotknutá osoba pri právnom základe podľa čl. 6 ods. 1 písm. c) GDPR.

**Právo podať sťažnosť** – podať sťažnosť dozornému orgánu, ak sa domnieva, že spracovanie osobných údajov je v rozpore s GDPR.

**Dotknutá osoba nemá právo namietať** spracúvanie osobných údajov pri právnom základe podľa čl. 6 ods. 1 písm. b) (plnenie zmluvy), čl. 6 ods. 1 písm. c) (plnenie zákonnej povinnosti) GDPR a čl. 6 ods. 1 písm. a) GDPR. Ak je spracúvanie založené na súhlase (čl. 6 ods. 1 písm. a) GDPR), dotknutá osoba môže súhlas kedykoľvek odvolať.

**Vaše právo si môžete uplatniť u nás kedykoľvek**, a to písomnou formou alebo elektronicky doručením vašej žiadosti na uvedené kontaktné údaje.